27.3.2023 г.
BG
Официален вестник на Европейския съюз
C 112/37
Друга страна в производството пред апелативния състав на EUIPO: WD Plus GmbH (Хановер, Германия)
Предмет С жалбата си на основание член 263 ДФЕС жалбоподателят иска отмяна на решението на втори апелативен състав на Службата на Европейския съюз за интелектуална собственост (EUIPO) от 26 юли 2022 г. (преписка R 246/2022-2)
Диспозитив 1.
Липсва основание за произнасяне по жалбата. 2.
Осъжда Beijing Unicorn Technology Co.
Ltd да понесе направените от него разноски, както и тези, направени от Службата на Европейския съюз за интелектуална собственост (EUIPO).
(1)
ОВ C 463, 5.12.2022 г.
Жалба, подадена на 25 януари 2023 г. — Stevi и The New York Times/Комисия (Дело T-36/23) (2023/C 112/48) Език на производството: английски Страни Жалбоподатели: Matina Stevi (Брюксел, Белгия), The New York Times Company (Ню Йорк, Ню Йорк, Съединени щати) (представител: B. Kloostra, lawyer) Ответник: Европейска комисия
Искания Жалбоподателят моли Общия съд: — да отмени потвърдителното решение на Комисията C(2022) 8371 final от 15 ноември 2022 г. (по-нататък „потвърдителното решение“), — да осъди Комисията да заплати съдебните разноски.
Основания и основни доводи Жалбоподателят изтъква три основания в подкрепа на жалбата. 1.
Първо основание: нарушение на Регламент (ЕО) No 1049/2001 на Европейския парламент и на Съвета (1), и по-специално на член 3, параграф 1 от него, както и нарушение на член 11 от Хартата на основните права на Европейския съюз.
Като прилага неправен довод, основан на член 7, параграф 1 от Решение (ЕС) 2021/2121 на Комисията (2), последната незаконосъобразно е отхвърлила Регламент No 1049/2001 и по-специално член 3, буква a) от него, приемайки нерегистрираните текстови съобщения за неможещи да бъдат квалифицирани като документи по смисъла на Регламент No 1049/2001 и/или неприлагайки член 3, буква a) от Регламент No 1049/2001 по отношение на заявената информация, нарушавайки по този начин и основното право да се получава информация, защитено по силата на член 11 от Хартата на основните права на Европейския съюз.